Interlaken

**Inderlache** (amtlech *Interlaken*, bis 1891 *Aarmühle*) isch e politischi Gmeind im Verwautigschreis Inderlache-Oberhasli im Kanton Bärn, Schwyz. Bis zum 31. Dezämber 2009 het d Gmeind zum Bezirk Inderlache ghört.

## Geografi
Inderlache ligt uf em Bödeli zwüschet em Thunersee und em Brienzersee. Es isch sozsäge z Tor zur Jungfrauregion, da me, wemme Richtig Grindelwald oder Luuterbrunne wot reise, dert dire mues.

D Gmeinde Inderlache, Maate un Unterseen si baulech zämmegwachse. D Gmeindsflächi vo Inderlache bsteit us 26,4 % langwirtschaftlecher Flächi, 21,6 % Waud, 45,2 % Sidligsflächi u 6,9 % süschtigi Flächi. D Nachburgmeinde si Matten, Unterseen, Ringgenberg u Bönige.

## Name
De Name Interlake (1133: *Interlacus*) chunt vo sinnere Lag zwüsche de Seä (lat. *inter lacis*). De Name isch au i sinnere gallische Form erhalte im Flurname Interlappe (1228: *Inderlappa*) und de Name vode Gmaind Unterseeä (1281: *Undersewen*) isch e germanischi Öbersetzig vo dem.

## Gschicht
* 1130 - Gründig vom Chloster Interlache.
* 1257 - s Chloster Interlache wird under de Schutz vo Bärn gstöut. 
* 1798 - Nach em Imarsch vom Napoleon kört Interlache zum Kanton Oberland.
* 1803 - De Kanton Oberland wird am Kanton Bärn iverleibt.

## Ywohner
Quäuue: Bundesamt für Statistik 2005

Dr Uusländeraateil isch 2010 bi 26,4 % gläge.

## Religion
59,7 % vo de Ywohner si evangelisch-reformiert, 22,3 % si römisch-katholisch (Stang 2000).

## Politik
Bi de Nationauraatswahle 2011 het s das Ergebnis ggää: BDP 16,4 %, CVP 1,9 %, EVP 4,7 %, FDP 11,9 %. GLP 4,8 %, GP 7,8 %, SP 20,6 %, SVP 25,8 %, Suschtigi 6,1 %.

Gmeindspresidänt vo Inderlache isch dr Urs Graf (Stang 2013).

## Wirtschaft
D Interlakener Wirtschaft isch starch vom Turismus abhängig. Im Jahr 2024 het d Turismusregion vo Interlakä u Umgäbig über 3'551'135 Loschiärnächt chönne verzeichne. 

Im Februar 2026 het dr Pharmakonzärn Galenica bekannt gä, dass si d Produkzionsteu vor Tochter Bichsel z Interlakä wärde schliässe. Dadrbi si über 170 Steuene betroffe.

D Arbetslosigkeit isch im Jahr 2011 bi 3,4 % gläge.

## Sprach u Dialäkt
Bir Vouchszeuuig 2000 hei vo de 5119 Ywohner 83,4 % Dütsch aus Houptsprach aaggää, 1,3 % Französisch u 2,8 % Italienisch.

Dr Dialäkt vo Inderlache ghört zum Höchstalemannisch.

## Lüt
* Stephan Gutzwiller (1802 - 1875), Politiker, gstorbe z Inderlache
* Polo Hofer, Rockmusiker, uf d Wäut cho z Inderlache
* Hans Schaffner, Politiker (FDP) und Bundesrat, uf d Wäut cho z Inderlache

## Biuder

Datei:2011-07-21-Interlaken (Foto Dietrich Michael Weidmann) 047.JPG|Schloss Interlache (s früener Chloschter)
Datei:2011-07-21-Interlaken (Foto Dietrich Michael Weidmann) 058.JPG|Katholischi (links) und reformierti (rächts) Chiuchene vo Interlache
Datei:2011-07-21-Interlaken (Foto Dietrich Michael Weidmann) 006.JPG|Aareweer zwüschet Untärseen un Interlache
Datei:2011-07-21-Interlaken (Foto Dietrich Michael Weidmann) 034.JPG|Hotel Victoria-Jungfrau mit em Harder im Hintergrund


## Literatur
* Rudolf Gallati: *Aarmuehle Interlaken 1838-1988. Eine Ortsgeschichte.* Schlaefli Interlaken 1991
* Ernst Schläppi: *Unterseen*. 2 Bände. Schlaefli Interlaken 2008

## Weblink

* Offizielle Website der Gemeinde Interlaken
* 
* 

## Fuessnote